חיים מיליקובסקי (חוקר תלמוד)

חיים יוסף מיליקובסקי (נולד ב-1951) הוא פילולוג, חוקר תלמוד ישראלי, פרופסור אמריטוס במחלקה לתלמוד ותורה שבעל פה, שבעבר עמד בראשה, וראש הקתדרה לתלמוד ע"ש גאספר באוניברסיטת בר-אילן.

ביוגרפיה
נולד בארצות הברית ללאה והרב ברוך מיליקובסקי, מראשי ישיבת חפץ חיים בולטימור. חניך ישיבת נר ישראל בבולטימור. במקביל השלים תואר ראשון בהיסטוריה באוניברסיטת ג'ונס הופקינס שבבולטימור. בשנת 1971 שהה בישראל ולמד במשך כשנה בישיבת מיר בירושלים. לאחר מכן שב לארצות הברית והחל את לימודיו במחלקה למדעי הדתות באוניברסיטת ייל, ובשנת 1981 השלים את הדוקטורט. נושא מחקרו היה ספר סדר עולם רבה. 

בסוף שנות ה-70 עלה לישראל ונישא לאלה, בתו של הרב שמואל רוזובסקי, ראש ישיבת פוניבז' ונכדת רבה של ירושלים הרב צבי פסח פרנק. 

עד פרישתו שימש מיליקובסקי פרופסור מן המניין ומרצה בכיר במחלקה לתלמוד ותורה שבעל פה באוניברסיטת בר-אילן, ובמשך תקופה עמד בראשה. הוא ראש הקתדרה לתלמוד ע"ש גאספר באוניברסיטת בר-אילן. כמו כן, הוא היה פרופסור אורח במחלקה למדעי הדתות באוניברסיטת ייל ובמחלקה לתלמוד בישיבה אוניברסיטה בניו יורק וכן שימש מרצה בכיר בבית המדרש לרבנים באמריקה.  

בשנת 2006 (תשע"ו) זכה בפרס הרב קוק לספרות תורנית מטעם עיריית תל אביב.  

מתגורר בירושלים, אב לשלושה.

כתביו
 סדר עולם, מהדורה מדעית, פירוש ומבוא. (שני כרכים). ירושלים: יד בן צבי, ה'תשע"ג/ 2013.

קישורים חיצוניים 

 
 דף אישי באתר אוניברסיטת בר-אילן
 
 חוטפים את ההלכה
 

ישראלים ילידי ארצות הברית
סגל אוניברסיטת בר-אילן: תלמוד ותורה שבעל-פה
חוקרי מדרש ואגדה
בוגרי ישיבת מיר (ירושלים)
בוגרי ישיבת נר ישראל-בולטימור
עולים בשנות ה-1970
בוגרי אוניברסיטת ג'ונס הופקינס
בעלי תואר דוקטור מאוניברסיטת ייל
זוכי פרס הרב קוק
משפחת פרנק
ישראלים שנולדו ב-1951